Kosmaty zběhowc

Kosmaty zběhowc (Ajuga genevesis) je rostlina ze swójby cycawkowych rostlinow (Lamiaceae). 

 Wopis 
Kosmaty zběhowc je trajne zelo, kotrež docpěwa wysokosć wot 7 hač 30 cm. Rostlina nima wuběžki a je cybaće kosmata.

 Łopjena 
Łopjena su přećiwostejne a často módrje přeběžane. Hornje łopjena su třilapate abo hłuboko karbowane. Delnje łopjena su za čas kćěwa často hižo wuschnjene. Spódnje łopjena su dołho stołpikate.

 Kćenja 
Kćěje wot apryla hač junija. Ćmowomódre kćenja docpěwaja dołhosć wot 1 hač 1,8 cm a steja w kłosojtym kwětnistwje. Hornja hubka je dwudźělna a tak krótka, zo po zdaću faluje, mjeztym zo delnja hubka je dlěša a třilapata. Króna docpěwa dołhosć wot 12 hač 18 mm.

 Korjenje 
Často rostliny steja tak husto při sebi, dokelž z jich korjenjow nowe wurostki zapušćeja.

 Stejnišćo 
Rosće na suchich trawnikach, skłoninach, pućowych mjezach a pěskowych płoninach. Preferuje ćopłe, suche, małowutkate, zwjetša wapnite pódy.

 Rozšěrjenje 
Rostlina je předewšěm w srjedźnej a južnej Europje rozšěrjena.

 Podobna družina 
 Łažawy zběhowc (Ajuga reptans) ma wuběžki. Jeho łopjena su skerje njejasnje zubate.

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 316 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 240 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 


 Arealna mapa po Hultén

Kategorija:Cycawkowe rostliny